Coldplay

**Coldplay** është një grup muzikor rroku nga Britania e Madhe i krijuar më 1996 nga lideri i grupit, vokalisti Chris Martin dhe kitaristi kryesor Jonny Buckland në University College London (UCL). Pasi ata formuan grupin me emrin Pectoralz, Guy Berryman iu bashkua grupit si një basist dhe ata e ndryshuan emrin e tyre në Starfish. Will Champion iu bashkua në bateri, si back vokal dhe multi-instrumentist, duke plotësuar kështu formacionin. Manaxheri Phil Harvey është konsideruar shpesh si anëtari i pestë jo-zyrtar. Grupi u riemërua si "Coldplay" më 1998, para se të regjistronin dhe publikonin tre këngët e para: *Safety* më 1998, *Brothers & Sisters* dhe *The Blue Room* në vitin 1999. *The Blue Room* ishte kënga e tyre e parë e publikuar nga një shtëpi e madhe diskografike, pasi kënduan tek Parlophone.

Ata u bënë të njohur në mbarë botën me publikimin e këngës "Yellow" në vitin 2000.  Kjo u pasua nga albumi debutues i tyre *Parachutes* i publikuar në të njëjtin vit, i cili u nominua për Mercury Prize. Albumi i dytë i grupit, *A Rush of Blood to the Head* (2002), u publikua nën jehonën e kritikave pozitive dhe fitoi disa çmime, duke përfshirë *NME* Albumi i Vitit. Publikimi i tyre i radhës, *X&Y*, albumi më i shitur në të gjithë botën në 2005, u kritikua përgjithësisht pozitivisht deri në publikimin e tij, megjithëse disa kritika e kanë cilësuar një punim më të dobët se paraardhësi i tij. Albumi i katërt i grupit, *Viva la Vida or Death and All His Friends* (2008), u prodhua nga Brian Eno dhe u publikua sërisht me komente të shkëlqyera, duke fituar disa nominime për Grammy Award dhe fitoi në 51st Grammy Awards. Në 24 tetor 2011, ata publikuan albumin e tyre të pestë, *Mylo Xyloto*, i cili arriti të kurorëzohej me komente pozitive, të kryesonte klasifikimet muzikore në më shumë se 34 shtete, dhe ishte albumi britanik rrok më i shituri i 2011-ës. Në 16 maj 2014, ata nxorën në treg albumin e tyre të gjashtë, të titulluar *Ghost Stories*, i cili kryesoi klasifikimin e ablumeve në iTunes Store në 100 shtete. Në 4 dhjetor 2015, grupi publikoi albumin e tyre të shtatë, *A Head Full of Dreams*.

Grupi ka fituar disa çmime muzikore gjatë karrierës së tyre, duke përfshirë tetë Brit Awards— çmimin si Best British Group 3 herë — pesë MTV Video Music Award dhe shtatë Grammy Awards nga 25 nominime. Coldplay ka shitur më shumë se 80 milion disqe në gjithë botën, duke i bërë ata në një nga artistët muzikorë më të shitur në gjithë botën. Në dhjetor 2009, lexuesit e *Rolling Stone* votuan grupin në vend të katërt si artisti më i mirë i vitit 2000. Coldplay kanë qenë mbështetës aktiv në disa kauza sociale dhe politike si fushata Oxfam e Make Trade Fair dhe Amnesty International. Grupi ka performuar gjithashtu për disa projekte bamirësie si Band Aid 20, Live 8, Sound Relief, Hope for Haiti Now: A Global Benefit for Earthquake Relief, The Secret Policeman's Ball, Sport Relief dhe Teenage Cancer Trust i Britanisë.

## Historia
### Themelimi dhe vitet e para(1996–99)
Chris Martin dhe Jonny Buckland janë njohur gjatë javës së orientimit në University College London (UCL) në shtator 1996.  Dyshja vazhdoi të planifikonte gjatë gjithë vitit në universitet formimin e grupit, që e quajtën Pectoralz. Coldplay e kishin pranuar Harvey si anëtarin e pestë të grupit. Në 1998, grupi kishte publikuar mbi 500 kopje me këngë. *Safety EP.*

Pasi plotësuan kontrollet e tyre të fundit, Coldplay firmosën një kontratë për pesë albume me shtëpinë diskografike Parlophone në fillim të vitit 1999. Pesë mijë kopje ishin në shitje për publikun në tetor  dhe single "Bigger Stronger" arriti të luhej në BBC Radio 1. Sezoni i regjistrimit për *The Blue Room* ishte torturuese. Champion u përjashtua përkohësisht nga grupi, por Martin i kërkoi të rikthehet duke qenë se ishte larguar prej tij, dhe për shkak të ndjenjës së fajit, shkuan të pinin së bashku. Përfundimisht, grupi ka tejkaluar diferencat mes tyre dhe vendosën disa rregulla për ta mbajtur grupin të bashkuar. Të frymëzuara nga grupe si U2 dhe R.E.M., Coldplay vendosën të veprojnë në mënyrë demokratike. Për më tepër, grupi vendosi të përjashtojë këdo që do të përdorte droga të rënda.

## Diskografia 
* Parachutes (2000)
* A Rush of Blood to the Head (2002)
* Live 2003 (2003)
* X&Y (2005)
* *Viva la Vida or Death and All His Friends* (2008)
* *Mylo Xyloto* (2011)
* *Ghost Stories* (2014)
* *A Head Full of Dreams* (2015)
* *Everyday Life* (2019)
* *Music of the Spheres* (2021)
* *Moon Music* (2024)

## Çmimet 
* New Musical Express Award 2001 për "Best Single": "Yellow"
* New Musical Express Award 2001 për artistin më të mirë
* New Musical Express Award 2001 për "Session of the Year" (Radio 1)
* Q Award për albumin më të mirë "A Rush Of Blood To The Head"
* Grammy 2002 për albumin më të mirë të muzikës alternative: "Parachutes"
* Grammy 2003 për rok-këngën më të mirë të një grupi: "In My Place"
* Grammy 2003 për albumin më të mirë alternativ: "A Rush Of Blood To The Head"
* Grammy 2004 për "Record of the Year": "Clocks"
* MTV Europe Music Awards 2005: Kategoria: "Best UK/Irish-Act"
* MTV Europe Music Awards 2005: Kategoria: "Best Song" për këngën "Speed Of Sound"
* Brit Awards 2005: Kategoria: "Best Song" për këngën "Speed Of Sound"
* Brit Awards 2005: Kategoria: Albumi më i mirë për "X&Y"

## Referime